Ignace Heinrich

Ignace Heinrich (31. heinäkuuta 1925 Ebersheim – 9. tammikuuta 2003) oli ranskalainen kymmenottelija ja olympiamitalisti.

Heinrich saavutti kymmenottelun olympiahopeaa Lontoon 1948 olympialaisissa tuloksella 6974 pistettä. Hän hävisi Yhdysvaltain Bob Mathiasille 165 pistettä. Brysselin EM-kilpailuissa 1950 Heinrich voitti kultaa pistemäärällä 7364. Hänen tuloksensa EM-ottelun osalajeissa olivat: 100 metrin juoksussa 11,3, pituushypyssä 684, kuulantyönnössä 13,14, korkeushypyssä 180, 400 metrin juoksussa 52,2, 110 metrin aitajuoksussa 15,3, kiekonheitossa 41,44, seiväshypyssä 380, keihäänheitossa 53,31 ja 1 500 metrin juoksussa 4.50,6. Helsingin 1952 olympialaisissa Heinrich jätti ottelunsa kesken.

192-senttinen ja 96-kiloinen Heinrich voitti Ranskan mestaruuden kymmenottelussa vuosina 1947, 1948, 1949 ja 1952 sekä lisäksi pituushypyssä vuonna 1949, seiväshypyssä vuonna 1952 ja 110 metrin aitajuoksussa vuonna 1952.

Lähteet

 
 
 
 

Ranskalaiset yleisurheilun moniottelijat
Ranskalaiset olympiamitalistit
Vuonna 1925 syntyneet
Vuonna 2003 kuolleet